text: HTX-elever holdt cool juleafslutning
  21 december 2011 kl. 16.46
  Det er ikke kun de yngste skolebørn, der går på juleferie efter en tur i kirken.  I Vejle holdt HTX-elever en cool juleafslutning med digtoplæsning, elektronisk musik og julehistorier.
  Det er første gang, HTX-eleverne fra Vejle Tekniske Gymnasium i Strandgade holder juleafslutning. Sct. Nicolai Kirke var fyldt med feststemte elever. 
  Eleverne havde selv tilrettelagt juleafslutningen. De stod også for den elektroniske musik, julehistorien og oplæsning af digte. 
  Ungdomspræst Rikke Holm holdt et oplæg om værdier. Der var ikke tale om en decideret prædiken - og juleafslutningen var heller ikke en gudstjeneste.
  